ที่คุณเห็นอยู่นี้คือ การปฏิสนธิระหว่างไข่ของมนุษย์
กับเซลล์อสุจิ
ไม่มีอะไรแปลกใหม่ มันเกิดขึ้นตลอดในคลินิกผู้มีบุตรยาก
แต่ทว่ามีบางสิ่งที่แตกต่างเกิดขึ้นตรงนี้
เข็มอันนี้กำลังนำพาเครื่องมือขนาดจิ๋ว ซึ่งจะเปลี่ยนแปลงดีเอ็นเอของตัวอ่อน
เทคโนโลยีใหม่ที่เรียกว่า...
- คริสเปอร์ - คริสเปอร์
- เทคโนโลยีปฏิวัติวงการที่สามารถ...
แก้ไขดีเอ็นเอด้วยความแม่นยำอย่างเหลือเชื่อ
เพื่อให้เข้าใจว่า ทำไมนี่จึงเป็นเรื่องใหญ่ ลองคิดดู
ชีวิตได้ถือกำเนิดขึ้นมาบนโลกใบนี้เกือบสี่พันล้านปี
เวลาดังกล่าว 99.99% ผ่านไป ก่อนโฮโมเซเปียนส์จะโผล่ขึ้นมา
จากนั้น 99.9% ของประวัติศาสตร์มนุษย์
เรานึกไม่ถึงด้วยว่ามีรหัสพันธุกรรม ซ่อนอยู่ภายในเซลล์ของสิ่งมีชีวิตทั้งหมด
ในความเป็นจริง แค่ช่วง 65 ปีที่ผ่านมา
หนึ่งชั่วอายุคน
ที่เราค้นพบการทำงานของดีเอ็นเอ
สร้างอุปกรณ์ที่สามารถอ่านมันได้
จากนั้นก็เครื่องมือที่เขียนมันใหม่ได้
คำถามที่เราถามกันมาหลายทศวรรษ กำลังเป็นจริงแล้วในตอนนี้
หากมนุษย์มีเทคโนโลยี ในการควบคุมรหัสต้นทางแห่งชีวิต
จะเกิดอะไรขึ้นถ้าเรานำมันมาใช้กับตัวเอง
จากสิ่งที่เรารู้ตอนนี้ เกี่ยวกับโมเลกุลดีเอ็นเอในเซลล์ของเรา
มีความเป็นไปได้อย่างมาก ที่เราอาจเรียนรู้ที่จะใช้มัน
เพื่อที่จะปรับแต่งพิมพ์เขียวของเรา ลักษณะทางพันธุกรรมของเรา
พอเริ่มปรับแต่งแล้ว คุณจะหยุดที่จุดไหน
นั่นคือจุดที่สิ่งต่างๆ เริ่มซับซ้อน
สำคัญมากต่อการค้นหาวิธีรักษาโรคอย่างมะเร็ง
นักวิจารณ์กล่าวว่า จะนำไปสู่ปัญหาซับซ้อนมากมาย
นี่คือวิธีที่เราต้องการ เลี้ยงดูเด็กๆ รุ่นต่อไปงั้นหรือ
นี่ทำให้มนุษย์กุมชะตาชีวิตตัวเอง
(ไขประเด็น ดีเอ็นเอนักออกแบบ)
วันนี้เราเฉลิมฉลองการเปิดเผย
ร่างฉบับแรกของหนังสือคู่มือแห่งชีวิตของมนุษย์
สังคมเราได้ใช้เงิน ประมาณสามพันล้านเหรียญ
เพื่อจัดลำดับจีโนมของมนุษย์เป็นครั้งแรก
มันเป็นความสำเร็จที่เห็นได้ชัดจริงๆ
อาจเทียบได้กับการสร้างพีระมิดอียิปต์
จีโนมคือพิมพ์เขียวทางพันธุกรรมทั้งหมดของเรา
เอ ที ซี และจีสามพันล้านคู่
ที่เราแต่ละคนมีอยู่ในเกือบทุกเซลล์
การทำแผนที่ให้มันเป็นภาระอันใหญ่หลวง ในประวัติศาสตร์ของชีววิทยา
ช่วง 15 ปีตั้งแต่นั้นมา
ต้นทุนในการจัดลำดับจีโนม ได้ตกลงอย่างฮวบฮาบ
นั่นคือตัดศูนย์ออกไป หลายตัวมากๆ จากต้นทุน
ลองดูแผนภูมิให้ชัดๆ นั่นไม่ใช่อัตราส่วนทั่วไป
ตัวเลขลดลงทีละสิบเท่า
ด้วยข้อมูลทั้งหมดนั้น
นักวิจัยสามารถระบุถึงยีนซึ่งก่อให้เกิดโรค
แต่ในการเปลี่ยนแปลงยีนเหล่านั้นจริงๆ
เราจะต้องติดตามพวกมันลงไปภายในจีโนม
มนุษย์ไม่มีวิธีที่ง่ายในการทำสิ่งนั้น แต่กลายเป็นว่า...
แบคทีเรียกลับทำได้
พวกมันต่อสู้กับไวรัสมาตลอดหลายพันล้านปี
และบางส่วนก็ได้พัฒนาระบบภูมิคุ้มกัน
ซึ่งบันทึกดีเอ็นเอของไวรัสบางส่วน อยู่ภายในจีโนมตัวเอง
เมื่อไวรัสนั้นโจมตีอีกครั้ง
ดีเอ็นเอนั้นก็จะจำแนก และตัดออกได้ง่ายขึ้น
ด้วยเอนไซม์ซึ่งทำหน้าที่เสมือนกรรไกร
เป็นการป้องกันไม่ให้ไวรัสแบ่งตัว
ระบบภูมิคุ้มกันนี้เรียกว่า คริสเปอร์
การค้นพบสิ่งนี้ว่ายอดเยี่ยมมากพอแล้ว
แต่ในปี 2012
เจนนิเฟอร์ ดาวด์น่าและผู้ร่วมงาน
แสดงว่าสามารถโปรแกรมคริสเปอร์ใหม่ได้
เพื่อติดตามและแก้ไขยีนได้ตามต้องการ
นำคริสเปอร์จากข้อเท็จจริงที่น่าสนใจ
มาเป็นเครื่องมืออันทรงพลัง
สำหรับการใช้ประโยชน์ ระบบภูมิคุ้มกันแบคทีเรียดั้งเดิม
มาเป็นเทคโนโลยีการปรับแต่งยีนอันทรงพลัง...
ขอมอบรางวัลการค้นพบครั้งยิ่งใหญ่ ให้กับเอ็มมานูเอลล์ ชาร์เพนทีเอร์
และเจนนิเฟอร์ ดาวด์น่า
มันคือผลจากงานวิจัย ที่มีความใคร่รู้เป็นแรงผลักดัน
ซึ่งพุ่งเป้าไปในทิศทางที่แตกต่างอย่างมาก
จากสิ่งที่เป็นอยู่ตอนนี้
ไม่เคยคิดเลยว่าฉันจะมาเป็นวิศวกรจีโนม
ความง่ายในการใช้ระบบคริสเปอร์นี้
ทำให้มันแพร่หลายไปอย่างรวดเร็ว
ในชุมชนวิทยาศาสตร์
มีบทความมากมายทุกวัน ที่กำลังตีพิมพ์โดยใช้คริสเปอร์
และนำไปใช้ในพืช
ในแบคทีเรีย ในยีสต์... ที่จริงแล้วในสิ่งมีชีวิตทุกอย่าง
เพราะสิ่งมีชีวิตทั้งหมดต้องมีดีเอ็นเอ
เทคโนโลยีนี้จับต้องได้จริงๆ
จนตอนนี้คุณสามารถ ปรับแต่งดีเอ็นเอของแบคทีเรียได้เองที่บ้าน
ด้วยชุดคริสเปอร์แบบประกอบเอง
ฉันทำงานทางด้านวิทยาศาสตร์มาประมาณ 25 ปี
และไม่เคยเห็นเทคโนโลยี
ที่ล้ำหน้าไปกว่าการปรับแต่งยีน
ผมนึกย้อนไปที่ซิลิคอนแวลลีย์ เมื่อ 40 หรือ 50 ปีก่อน
ตอนที่เราเพิ่งจะแจ่มแจ้ง
ว่าเรามีความสามารถ ในการโปรแกรมคอมพิวเตอร์
ผมว่ามันยากเอาการ ที่จะเห็นความก้าวหน้าทั้งหมด
เช่น อินเทอร์เน็ตหรือคอมพิวเตอร์ มาอยู่ในกระเป๋าของทุกคน
จะเกิดอะไรขึ้นในอีก 20 30 40 ปีข้างหน้า
ลูกหมูอาจให้ตับ หัวใจ และอวัยวะอื่นๆ กับมนุษย์ได้ในวันหนึ่ง
ตอนนี้พวกเขากำลังสร้างยุง ที่ต้านทานโรคมาลาเรียได้
ช้างแมมมอธขนรุงรังอาจฟื้นคืนชีพได้
อย่างหลังอาจทำให้คุณนึกถึง หนังไซไฟคลาสสิกบางเรื่อง
(กำเนิดใหม่ไดโนเสาร์ ปี 1993)
ไม่เห็นหรือว่าสิ่งที่คุณทำอยู่มันอันตราย
พลังแห่งยีนคือพลังยอดเยี่ยมที่สุด เท่าที่เคยปรากฏบนโลก
แต่คุณกลับใช้มันเหมือนเด็กที่ไปเจอปืนของพ่อ
การทดลองทั้งหมดเหล่านี้ ทำให้เกิดคำถามทางจริยธรรมที่ยากยิ่ง
ไม่มีอะไรมากไปกว่า การใช้คริสเปอร์ในตัวอ่อนของมนุษย์
ยังไม่มีใครเริ่มตั้งครรภ์ด้วยตัวอ่อนเหล่านั้น
แต่หากพวกเขาทำได้เมื่อไร
เราจะข้ามเส้นที่ผู้คนถกเถียงกันมาหลายสิบปี
ข้อถกเถียงนี้มีความแตกต่างที่สำคัญบางอย่าง
อันดับแรกคือความแตกต่าง ระหว่างการปรับแต่งยีนโซแมติก
กับการปรับแต่งยีนเจิร์มไลน์
เซลล์โซแมติกคือเซลล์ส่วนใหญ่ในร่างกาย ได้แก่ เซลล์เม็ดเลือด สมอง ผิวหนัง
ซึ่งดีเอ็นเอไม่มีการถ่ายทอดไปยังรุ่นถัดไป
การปรับแต่งเจิร์มไลน์ เกี่ยวข้องกับอสุจิ ไข่ หรือตัวอ่อน
ซึ่งเป็นการเปลี่ยนแปลงดีเอ็นเอ ของรุ่นต่อไปในอนาคต
มันแตกต่างกันอย่างใหญ่หลวง เพราะในการปรับแต่งเจิร์มไลน์
เราพูดถึงการสร้างความเปลี่ยนแปลง
ซึ่งในท้ายที่สุดนั้น มีผลต่อจำนวนประชากรมนุษย์
และวิวัฒนาการของมนุษย์
เส้นแบ่งสำคัญอีกอย่าง ที่ปรากฏตั้งแต่ตอนต้นของการถกเถียง
คือระหว่างการบำบัดกับการเสริมสร้าง
การบำบัดจะทำการรักษาโรค
ส่วนการเสริมสร้างจะให้ประโยชน์ กับคนที่มีสุขภาพดีอยู่แล้ว
ช่องบนซ้ายคือตำแหน่งที่เกิดการปฏิบัติจริง
การรักษาสำหรับผู้ที่ป่วยเป็นโรค
สิ่งที่ท้าทายตรงนี้คือการถ่ายทอด
สำหรับหลายๆ โรคนั้น
เซลล์ต่างๆ ในร่างกาย ได้รับผลกระทบต่างกัน
บางโรคกระทบต่อตับ บางโรคกระทบต่อหัวใจ
บางโรคกระทบต่อปอด และบางอวัยวะมีการถ่ายทอดที่ง่ายกว่ามาก
การทดลองที่สร้างความหวังมากที่สุด คืออาการโรค เช่น โลหิตจางแบบซิกเคิลเซลล์
เอชไอวีและมะเร็งบางชนิด ซึ่งเกิดขึ้นในเลือดหรือไขกระดูก
เซลล์เหล่านั้นสามารถนำออกมาจากร่างกาย ทำการปรับแต่งภายนอก
โดยที่เราไม่ต้องกังวล ว่าจะมีการถ่ายทอดไปสู่ทั่วทั้งตัว
และหลังจากรับรองการปรับแต่งแล้ว
ก็นำไปใส่คืนให้ผู้ป่วย
การปรับแต่งยีนแบบโซแมติก มีการถกเถียงน้อยกว่ามาตลอด
สาเหตุหลักคือการเปลี่ยนแปลงใดๆ ที่คุณทำ
จะจบอยู่ที่คนๆ นั้น
โดยทั่วไปแล้วจะถือว่าเป็นการให้ยา
การเสริมสร้างยีนโซแมติก คล้ายกับศัลยกรรมตกแต่ง
การเปลี่ยนแปลงใดที่ทำไปจะจบที่คนเหล่านั้น
ตอนนี้ยังไม่มีศัลยกรรมตกแต่งทางพันธุศาสตร์
นักวิจัยมุ่งไปที่โรคต่างๆ
เมื่อการทดลองเหล่านั้นเริ่มต้นขึ้น การถกเถียงขนานใหญ่ก็จะตามมา
ว่าควรหรือไม่ที่จะไปไกลกว่าการรักษาโรค
เพื่อปรับแต่งโรคให้หมดจากรุ่นถัดไปในอนาคต
นั่นยังไม่เกิดขึ้น
เท่าที่รู้กัน
ยังไม่มีใครพยายาม สร้างเด็กทารกจากคริสเปอร์
นั่นเป็นสิ่งดึงดูดใจ ที่ฉันคิดว่าต้องเตรียมรับมือ
ฉันว่าเทคโนโลยียังไปไม่ถึงจุดนั้น
แต่คิดว่าใกล้แล้วล่ะ
การสร้างทารกโดยดัดแปลงพันธุกรรม
เป็นสิ่งผิดกฎหมาย ใน 25 ประเทศเป็นอย่างน้อย
ในยุโรปส่วนใหญ่ มีการสั่งห้ามมาหลายสิบปี
ถ้าคุณดูที่รูปแบบของประเทศต่างๆ
ตัวแปรสำคัญอย่างหนึ่ง ที่อาจจะอธิบายความแตกต่าง
คือความใกล้ชิดต่อประสบการณ์นาซี
สิ่งที่พบคือความสงสัยอย่างมากต่อแนวคิด
ที่ว่าเรากำลังจะพัฒนาเผ่าพันธุ์มนุษย์ โดยวิธีใดวิธีหนึ่ง
ศูนย์วิจัยคริสเปอร์อันยิ่งใหญ่สองแห่งคือ สหรัฐและจีน
ได้มีข้อจำกัดในการปรับแต่งเจิร์มไลน์ แต่พวกเขาไม่มีกฎหมายห้ามไว้
ในปี 2015 ยูเอ็นสั่งให้มี การระงับชั่วคราวทั่วโลก
โดยกล่าวว่าการปรับแต่งเจิร์มไลน์
อาจคุกคามศักดิ์ศรีของมนุษย์ทุกคน
เพราะปัญหาของการข้ามเจิร์มไลน์
คือเส้นอีกเส้นนั้นไม่อาจยับยั้งเอาไว้
เส้นระหว่างการบำบัดและการเสริมสร้าง คลุมเครือไม่ชัดเจนมานาน
สิ่งหนึ่งคือ ไม่ใช่ว่าทุกคนจะเห็นพ้องกัน ว่าสภาพทางพันธุกรรมแบบใดที่ต้องมีการแก้ไข
สภาพหูหนวกเป็นโรคอย่างหนึ่งใช่หรือไม่
หลายคนในกลุ่มคนหูหนวกอาจตอบว่าไม่ใช่
สภาพแคระเป็นโรคอย่างหนึ่งใช่หรือไม่ หลายคนตอบว่าไม่
แนวคิดที่ว่าเราทุกคนป่วย ว่าเราทุกข์ทรมาน
ว่าฉัน "ทุกข์ทรมาน" จากสภาพแคระ
ไม่นะ ฉันอยู่ในสภาพแคระ ฉันอยู่แบบนี้มา 39 ปีแล้ว
ฉันภูมิใจที่เป็นคนรุ่นที่สองและเลี้ยงดูคนรุ่นที่สาม
ที่อยู่ในสภาพแคระ
ฉันไม่เป็นทุกข์ ฉันเป็นทุกข์จากวิธีที่สังคมปฏิบัติต่อฉัน
แต่เส้นแบ่งนี้คลุมเครือ แม้แต่กับการเจ็บป่วยที่เราต่างเห็นด้วย
ขึ้นอยู่กับว่าคุณมีตัวแปรใด ยีนเอพีโออีทำให้เพิ่ม ลด
หรือไม่ส่งผลต่อความเสี่ยง ของโรคอัลไซเมอร์ต่อไปในชีวิต
สมมุติว่าคุณสับเปลี่ยนดีเอ็นเอของลูก
จากตัวแปรความเสี่ยงสูงเป็นความเสี่ยงต่ำ
ถือว่าเป็นการบำบัดหรือการเสริมสร้างกันแน่
มียีนที่พบได้ยากซึ่งเกี่ยวข้องกับ ความเสี่ยงที่ต่ำลงของโรคหัวใจ เบาหวาน
ภูมิคุ้มกันต่อเอชไอวี กระดูกที่แข็งแรงขึ้น
กล้ามเนื้อที่ใหญ่ขึ้น กลิ่นตัวที่ลดลง
ความสามารถในการอยู่ได้โดยที่นอนน้อย
คุณจะลากเส้นไว้ตรงไหนล่ะ
ในภาพยนตร์ยุค 90 เรื่องฝ่ากฏโลกพันธุกรรม สังคมถูกแบ่งตามระดับทางพันธุกรรม
เพราะคลินิกผู้มีบุตรยาก ให้บริการการเสริมสร้างแก่ลูกค้า
เราไม่ต้องการ...
หมายถึงโรคต่างๆ ใช่ แต่...
ใช่ เราแค่สงสัยว่าถ้า...
ว่ามันจะดีหรือไม่ ที่ปล่อยให้บางสิ่งเป็นความบังเอิญ
คุณอยากให้ลูกของคุณ มีโอกาสที่ดีที่สุดในการเกิดมา
เชื่อผมเถอะว่า เรามีความไม่สมบูรณ์อยู่ภายในตัวพอแล้ว
ตอนฉันดูหนังเรื่องนี้ ทุกอย่างล้วนเป็นนิยายวิทยาศาสตร์
น่าแปลกที่จะคิดว่า ตอนนี้เราอยู่ในจุดที่จะเป็นไปได้จริง
และนั่นทำให้เกิดภัยคุกคามอันยิ่งใหญ่ ต่อจริยธรรมในทางพันธุศาสตร์มากที่สุดข้อหนึ่ง
หรือคุณอาจรู้จักในชื่อ "ทารกที่ออกแบบได้"
- ทารกที่ออกแบบได้ - ทารกที่ออกแบบได้
โดยที่พ่อแม่สามารถเลือกสีดวงตา ความฉลาด และความสูงได้
นึกดูว่าถ้าผมสามารถเลือกเด็ก ที่อาจเข้าสู่เอ็นบีเอ
นั่นคือสิ่งที่ผู้คนพูดเกินจริงไปหน่อย
ลักษณะบางอย่างไม่ซับซ้อนนัก เช่น สีดวงตากระ รวมไปถึง ความเหนียวของขี้หูคุณ
แต่ความฉลาด ความสูง ความสามารถทางกีฬา
ทั้งหมดนี้เป็นลักษณะแบบซับซ้อน
บางส่วนจากธรรมชาติ บางส่วนจากการเลี้ยงดู
และส่วนของธรรมชาตินั้น เกี่ยวข้องกับหลายร้อย
หรือแม้แต่หลายพันตำแหน่งบนจีโนม
ที่มีการปฏิสัมพันธ์กันในแบบที่เราก็ไม่เข้าใจ
และนั่นเป็นเป้าหมายที่ไม่ดี สำหรับบางสิ่งเช่นคริสเปอร์
ถ้ารัฐบาลไฟเขียวให้ปรับแต่งเจิร์มไลน์ได้
อาจเริ่มต้นโดยป้องกันการถ่ายทอด
ของโรคที่เกิดจากยีนเดี่ยว
แต่เรื่องมีอยู่ว่า คนส่วนใหญ่ที่มียีนเหล่านั้น
มีวิธีการทำสิ่งดังกล่าวอยู่แล้ว โดยไม่ต้องแก้ไขดีเอ็นเอใดๆ
ซึ่งเป็นสาเหตุที่ว่าทำไมเส้นทางที่สั้นกว่า ในการออกแบบทารกไม่ใช่การแก้ไขยีน
แต่เป็นการคัดเลือกยีน
คนที่รู้ว่าตัวเองเป็นพาหะของโรคทางพันธุกรรม มีทางเลือกที่เรียกว่า การตรวจวินิจฉัยตัวอ่อนก่อนการฝังตัวมานานแล้ว
คนจะเรียกกันสั้นๆ ว่า พีจีดี
พอผมอธิบายเรื่องนี้
คนส่วนมากที่คุยกับผม คิดว่าเป็นเรื่องนิยายวิทยาศาสตร์
แต่มันมีมานานกว่า 27 ปีแล้ว
วิธีพีจีดี คลินิกผู้มีบุตรยากจะดึงเซลล์จากตัวอ่อน ที่สร้างขึ้นโดยการทำเด็กหลอดแก้วออกมา
และทดสอบดีเอ็นเอเพื่อหาโรคทางพันธุกรรม
จากนั้นจึงเลือกตัวอ่อนที่ปลอดจากโรค
เพื่อฝังเข้าไปในตัวฝ่ายหญิง
แต่เทคโนโลยีนี้ยังได้ถูกใช้ เพื่อคัดกรองยีน
ที่เพิ่มความเสี่ยงของโรค แต่ไม่มีการรับประกันผล
และตรวจหาลักษณะอื่นๆ
เช่น เพศของตัวอ่อน
หรือสีดวงตา
เมื่อเทคโนโลยีก้าวหน้าไป
เป็นไปได้ที่เราจะมีข้อมูลรายงาน เกี่ยวกับจีโนมทั้งหมด
สำหรับตัวอ่อนของคุณ
เหมือนข้อมูลที่ได้จากการส่งน้ำลาย
ไปยังบริษัทด้านจีโนมส่วนบุคคล
สำหรับลักษณะแบบซับซ้อน เช่น ความฉลาด ความสูง หรือเบาหวาน
เราไม่อาจแก้ไขมันได้โดยตรง
แต่เราอาจจะสามารถพยากรณ์มันได้
ในระดับหนึ่ง
ผมคิดว่าเราไม่มีวันบอกได้ตรงๆ
ว่าตัวอ่อนนี้จะได้ 1450 คะแนน จากข้อสอบเอสเอทีสองตอน
แต่ผมว่าเราบอกได้ว่ามีโอกาส 60% ที่จะอยู่ในกลุ่ม 50% ที่ได้คะแนนสูงสุด
มีโอกาส 13% ที่จะอยู่ในกลุ่ม 10% ที่ได้คะแนนสูงสุด
การพยากรณ์เหล่านี้เรียกว่า ค่าคะแนนทางพันธุกรรม
โดยอ้างอิงค่าสหสัมพันธ์ทางสถิติ จากจีโนมทั้งหมด
ผลที่ได้ส่วนใหญ่ไม่ค่อยแม่นยำนัก
ดังนั้นจึงยังอยู่ในรูปแบบงานวิจัยเพื่อการศึกษา
แต่ผลจะดีขึ้นเมื่อมีข้อมูลมากขึ้น
ปัจจุบันบริษัทที่ชื่อจีโนมิกพรีดิกชัน กล่าวว่า
อีกไม่นาน พวกเขาจะเป็นรายแรก ที่เสนอการทดสอบทางพันธุกรรม
ให้กับคลินิกผู้มีบุตรยาก
ซีอีโอบริษัทนี้กล่าวว่าเขาได้แรงบันดาลใจ จากหนังเรื่องฝ่ากฏโลกพันธุกรรม
กฎหมายสหรัฐฯ ปัจจุบันไม่ได้ห้าม
คลินิกใช้การพยากรณ์ ลักษณะทางพันธุกรรมในตอนนี้
ไม่ว่าอนาคตจะมีการห้ามหรือไม่
เมื่อผู้คนเริ่มใช้สิ่งนี้ในการคัดเลือกทารก
ด้วยเหตุผลที่คนอื่นคิดว่าไม่ถูกต้อง
นั่นจะเป็นประเด็นขัดแย้งทางการเมือง อันน่าสนใจมากๆ ที่ต้องจับตา
ทว่าเรากำลังพูดถึงคนจำนวนไม่มากอยู่
เพราะว่าการทำเด็กหลอดแก้วเป็นสิ่งที่ยาก
ปัญหาการทำเด็กหลอดแก้วในตอนนี้
ต้นทุนในการทำ 90% และความยากลำบากและความเสี่ยง 99%
มาจากการเก็บไข่
แต่เขาคาดว่าสุดท้ายแล้ว เราจะสามารถเพาะไข่ของมนุษย์ขึ้นมา
ในห้องทดลองจากเซลล์ผิวหนัง และนำมาใช้สร้างตัวอ่อนนับสิบตัว
ฟังดูเหมือนนิยายวิทยาศาสตร์
ถ้าพูดถึงมนุษย์ก็คงใช่ แต่ไม่ใช่สำหรับหนู
มันเกิดขึ้นจริงแล้วในหนู ทั้งไข่และสเปิร์ม
แล้วเจ้าลูกหนูตัวจิ๋วก็เกิดขึ้นมาอย่างสมบูรณ์
ถ้านั่นได้ผลในมนุษย์ ซึ่งมีโอกาสเป็นไปได้ยากมาก
การทำเด็กหลอดแก้วคงง่ายขึ้นเป็นกอง และการคัดเลือกยีนมีประสิทธิภาพมากขึ้น
เมื่อผนวกการปรับแต่งยีนเข้าไปในกระบวนการ
คุณจะเห็นได้ว่าธุรกิจแก้ปัญหาผู้มีบุตรยาก
อาจเป็นตัวชี้นำอนาคตของวิวัฒนาการมนุษย์ได้
แต่เราคงไม่ต้องคาดเดาอนาคตที่ไกลแสนไกล
เพื่อให้เห็นว่าการปฏิวัติด้านจีโนม เปลี่ยนแปลงเราได้อย่างไร
ในปี 1994 ด็อกเตอร์จอห์น วอสมุท พบยีนสำหรับภาวะกระดูกอ่อนไม่เจริญ
พ่อแม่มากมายที่มีสภาพแคระพากันกลัว
เพราะเราคิดว่ามันเป็น...
แล้วก็ มีโอกาสสูงมากที่มันอาจจะเป็น... ก้าวแรกไปสู่การทำลายล้าง กลุ่มคนสภาพแคระอย่างเรา
เทคโนโลยีทางพันธุกรรม สามารถจำกัดขอบเขตความแปรผันของมนุษย์ได้
เราได้เห็นกันแล้วว่า ทางเลือกในการทดสอบก่อนคลอด
สามารถเปลี่ยนแปลงประชากรทั้งมวลได้อย่างไร
ณ ปัจจุบัน มีเด็กผู้หญิงเพียง 918 คน
ต่อเด็กผู้ชายหนึ่งพันคนในประเทศ
ในประเทศไอซ์แลนด์ ดาวน์ซินโดรม ใกล้ที่จะถูกกำจัดจนหมดสิ้น
ส่วนใหญ่เป็นผลจากการใช้ วิธีทดสอบทางพันธุกรรมกันอย่างแพร่หลาย
ไม่มีที่ให้พวกเรายืน
บนโลกนี้แล้วงั้นหรือ
มันเป็นเรื่องที่พูดยาก ฉันสนับสนุนสิทธิการทำแท้งของสตรี
และฉันก็ต้องยอมรับความจริงของตัวฉัน
การที่สนับสนุนสิทธิการทำแท้งของสตรี และเป็นผู้หญิงที่พิการหมายถึง...
ฉันต้องยอมรับความจริงที่ว่า ผู้หญิงที่ไม่ได้พิการ...
มองทารกในครรภ์อย่างฉันว่าไม่อาจอยู่รอดได้
เนื่องจากความเหลื่อมล้ำในการเข้าถึง การรักษาพยาบาลเป็นความจริงของโลกเรา
เรามีความเสี่ยงในการให้ผู้ที่ร่ำรวย ได้ประโยชน์ทางพันธุกรรมเป็นพิเศษ
สิ่งนี้ยังไม่พร้อมสำหรับทุกคนบนโลก
มันพร้อมสำหรับผู้ที่ร่ำรวยเท่านั้น ที่จะมีโอกาสเข้าถึงได้
เด็กที่ร่ำรวยมีสุขภาพสมบูรณ์ กว่าเด็กที่ยากจน 10-15% อยู่แล้ว
มันไม่มากมาย
แต่ผมคงไม่อยากให้มันเพิ่มมากกว่านี้อีก 10-15%
เราเห็นแล้วว่าเราตกเป็นเหยื่อคำตอบพื้นๆ ของปัญหาที่ซับซ้อนได้ง่ายเพียงใด
เมื่อถูกครอบไว้ด้วยภาษาของวิทยาศาสตร์
กฎหมายบุคคลเข้าเมืองของอเมริกา ในทศวรรษ 1920
ตั้งอยู่บนสมมุติฐานทางวิทยาศาสตร์ ที่ผิดพลาดทั้งสิ้น
ที่ว่ายีนของประเทศในกลุ่มนอร์ดิก เหนือกว่าชาติพันธุ์อื่นๆ
มันไม่จำเป็นที่ต้องเป็นความจริง
การปรับแต่งยีนไม่ต้องได้ผลด้วยซ้ำไป
เพื่อให้มีผลกระทบทางสังคม
แต่การแก้ไขยีนทำให้เรามีโอกาส ลดความเจ็บป่วยของมนุษย์ลงได้มหาศาล
นั่นจึงมีผลได้ผลเสียอย่างใหญ่หลวง
พูดตรงๆ ว่าสิ่งที่น่ากลัวที่สุด คือเราจะเห็นการใช้งานการปรับแต่งยีน
ที่ไปไกลกว่าสิ่งที่มันเป็น
หมายถึงการประยุกต์ใช้ที่ทำให้เกิดอันตราย
ซึ่งทำให้เกิดปฏิกิริยาต่อต้านเทคโนโลยี
ที่ฉันคิดว่ามีโอกาสเป็นบวกอย่างมาก
และมีผลในทางบวกต่อสังคม
ถ้าไม่มีสงครามนิวเคลียร์ ถ้าโลกไม่ถึงกาลอวสาน
เราจะได้ใช้พันธุศาสตร์มากขึ้นเรื่อยๆ ในการสืบพันธุ์ของมนุษย์
และนั่นจะมีผลต่างๆ ตามมา
แต่ผมจะทำงานของผมด้วยความหวังที่ว่า ถ้าเราคิดถึงเรื่องเหล่านี้
เรากังวลกับมัน เราพูดถึงมันให้มากพอตั้งแต่เนิ่นๆ
เรามีโอกาสน้อยลงที่จะสร้างความผิดพลาด